title: 2010/804/EU: Sklep Evropskega parlamenta in Sveta z dne 15. decembra 2010 o uporabi Solidarnostnega sklada Evropske unije v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju

text:
               28.12.2010

               SL

               Uradni list Evropske unije

               L 342/16

         SKLEP EVROPSKEGA PARLAMENTA IN SVETA
   z dne 15. decembra 2010
   o uporabi Solidarnostnega sklada Evropske unije v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
   (2010/804/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 26 Sporazuma,
   ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (2),
   ob upoštevanju predloga Evropske komisije,
   ob upoštevanju naslednjega:

               (1)

               Evropska unija je ustanovila Solidarnostni sklad Evropske unije („sklad“), da bi pokazala svojo solidarnost prebivalstvu območij, ki so jih prizadele nesreče.

               (2)

               Medinstitucionalni sporazum z dne 17. maja 2006 dopušča uporabo sklada do letne zgornje meje v višini 1 milijarde EUR.

               (3)

               Uredba (ES) št. 2012/2002 vsebuje določbe, v skladu s katerimi se lahko sredstva sklada uporabijo.

               (4)

               Portugalska je predložila vlogo za uporabo sklada v zvezi z nesrečo, ki so jo povzročili zemeljski plazovi in poplave na otoku Madeira.

               (5)

               Francija je predložila vlogo za uporabo sredstev sklada v zvezi z nesrečo, ki jo je povzročila nevihta „Xynthia“ –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2010 se Solidarnostni sklad Evropske unije uporabi za zagotovitev zneska 66 891 540 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 15. decembra 2010

            Za Evropski parlament

            Predsednik

         J. BUZEK

            Za Svet

            Predsednik

         O. CHASTEL

      (1)  UL C 139, 14.6.2006, str. 1.

      (2)  UL L 311, 14.11.2002, str. 3.


title: 2013/344/EU: Sklep Sveta, sprejet v medsebojnem soglasju s predsednikom Komisije, z dne 1. julija 2013 o imenovanju člana Evropske komisije

text:
               2.7.2013

               SL

               Uradni list Evropske unije

               L 183/10

         SKLEP SVETA,
   sprejet v medsebojnem soglasju s predsednikom Komisije,
   z dne 1. julija 2013
   o imenovanju člana Evropske komisije
   (2013/344/EU)
   SVET EVROPSKE UNIJE JE –
   ob upoštevanju Akta o pristopu Republike Hrvaške in zlasti člena 21 Akta,
   ob upoštevanju mnenja Evropskega parlamenta (1) –
   SPREJEL NASLEDNJI SKLEP:
   Člen 1
   Svet v medsebojnem soglasju s predsednikom Komisije Joséjem Manuelom DURÃOM BARROSOM imenuje g. Nevena MIMICO za člana Komisije za obdobje od 1. julija 2013 do 31. oktobra 2014.
   Člen 2
   Ta sklep začne veljati na dan sprejetja.

      V Bruslju, 1. julija 2013

            Za Svet

            Predsednik

         L. LINKEVIČIUS

      (1)  Mnenje z dne 12. junija 2013 (še ni objavljeno v Uradnem listu).


title: Sklep Evropskega parlamenta (EU) 2017/1636 z dne 27. aprila 2017 o razrešnici glede izvrševanja proračuna Urada Organa evropskih regulatorjev za elektronske komunikacije za proračunsko leto 2015

text:
               29.9.2017

               SL

               Uradni list Evropske unije

               L 252/166

         SKLEP EVROPSKEGA PARLAMENTA (EU) 2017/1636
   z dne 27. aprila 2017
   o razrešnici glede izvrševanja proračuna Urada Organa evropskih regulatorjev za elektronske komunikacije za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Urada Organa evropskih regulatorjev za elektronske komunikacije za proračunsko leto 2015,

               —

               ob upoštevanju poročila Računskega sodišča o zaključnem računu Urada Organa evropskih regulatorjev za elektronske komunikacije za proračunsko leto 2015 z odgovori urada (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice upravnemu odboru Urada Organa evropskih regulatorjev za elektronske komunikacije glede izvrševanja proračuna za proračunsko leto 2015 (05873/2017 – C8-0076/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 1211/2009 Evropskega parlamenta in Sveta z dne 25. novembra 2009 o ustanovitvi Organa evropskih regulatorjev za elektronske komunikacije (BEREC) in Urada (4), zlasti člena 13,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor (A8-0143/2017),

               1.

               podeli razrešnico upravnemu odboru Urada Organa evropskih regulatorjev za elektronske komunikacije glede izvrševanja proračuna organa za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje upravnemu odboru Urada Organa evropskih regulatorjev za elektronske komunikacije, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 22.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 337, 18.12.2009, str. 1.

      (5)  UL L 328, 7.12.2013, str. 42.


title: Sklep (EU) 2015/1179 Evropskega parlamenta in Sveta z dne 8. julija 2015 o uporabi sredstev Evropskega sklada za prilagoditev globalizaciji (vloga EGF/2015/000 TA 2015 – tehnična pomoč na pobudo Komisije)

text:
               18.7.2015

               SL

               Uradni list Evropske unije

               L 192/11

         SKLEP (EU) 2015/1179 EVROPSKEGA PARLAMENTA IN SVETA
   z dne 8. julija 2015
   o uporabi sredstev Evropskega sklada za prilagoditev globalizaciji (vloga EGF/2015/000 TA 2015 – tehnična pomoč na pobudo Komisije)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 11(2),
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) ter zlasti točke 13,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil namenjen zagotavljanju podpore delavcem, ki so postali presežni, in samozaposlenim osebam, ki so prenehale opravljati svoje dejavnosti zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize, ali zaradi nove svetovne finančne in gospodarske krize, ter za pomoč pri njihovi ponovni vključitvi na trg dela.

               (2)

               Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 (3).

               (3)

               Uredba (EU) št. 1309/2013 določa, da se lahko vsako leto na pobudo Komisije za tehnično pomoč uporabi največ 0,5 % najvišjega letnega zneska ESPG.

               (4)

               Zato bi bilo treba uporabiti sredstva ESPG, da se zagotovi tehnična pomoč v višini 630 000 EUR na pobudo Komisije –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2015 se iz Evropskega sklada za prilagoditev globalizaciji uporabi vsota 630 000 EUR v odobritvah za prevzem obveznosti in odobritvah plačil.
   Člen 2
   Ta sklep začne veljati tretji dan po objavi v Uradnem listu Evropske unije.

      V Strasbourgu, 8. julija 2015

            Za Evropski parlament

            Predsednik

         M. SCHULZ

            Za Svet

            Predsednik

         N. SCHMIT

      (1)  UL L 347, 20.12.2013, str. 855.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


title: 2004/515/ES:Sklep Sveta z dne 14. junija 2004 o načelih, prednostnih nalogah in pogojih Evropskega partnerstva z Bosno in Hercegovino

text:
               22.6.2004

               SL

               Uradni list Evropske unije

               L 221/10

      SKLEP SVETA

   z dne 14. junija 2004
   o načelih, prednostnih nalogah in pogojih Evropskega partnerstva z Bosno in Hercegovino
   (2004/515/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 533/2004 z dne 22. marca 2004 o vzpostavitvi evropskih partnerstev v okviru procesa stabilizacije in pridruževanja (1) in zlasti člena 2 Uredbe,
   ob upoštevanju predloga Komisije,
   ob upoštevanju naslednjega:

               (1)

               Evropski svet v Solunu je 19. in 20. junija 2003 potrdil „Solunsko agendo za Zahodni Balkan: na poti k evropski integraciji“, kjer je oblikovanje evropskih partnerstev omenjeno kot eno od sredstev za krepitev procesa stabilizacije in pridruževanja.

               (2)

               Uredba (ES) št. 533/2004 določa, da Svet s kvalificirano večino na predlog Komisije odloča o načelih, prednostnih nalogah in pogojih evropskih partnerstev, kot tudi o morebitnih naknadnih prilagoditvah. Prav tako določa, da bo spremljanje izvajanja evropskih partnerstev zagotovljeno z mehanizmi, vzpostavljenimi v okviru procesa stabilizacije in pridruževanja, predvsem z letnimi poročili.

               (3)

               Študija izvedljivosti, ki jo je leta 2003 izdelala Komisija, in redno poročilo za leto 2004 predstavljata analizo priprav Bosne in Hercegovine na nadaljnje vključevanje v Evropsko unijo in opredeljujeta vrsto prednostnih področij za nadaljnje delo.

               (4)

               Da bi se pripravila za nadaljnje povezovanje z Evropsko unijo, bi morala Bosna in Hercegovina pripraviti načrt s časovnim razporedom in podrobnostmi glede ukrepov, ki jih namerava sprejeti v ta namen –

         SKLENIL:
   Člen 1
   V skladu s členom 1 Uredbe (ES) št. 533/2004 so načela, prednostne naloge in pogoji iz Evropskega partnerstva z Bosno in Hercegovino navedeni v Prilogi k temu sklepu, ki je njegov sestavni del.
   Člen 2
   Izvajanje Evropskega partnerstva se preverja z mehanizmi, vzpostavljenimi v okviru procesa stabilizacije in pridruževanja.
   Člen 3
   Ta sklep začne veljati tretji dan po objavi v Uradnem listu Evropske unije.

      V Luxembourgu, 14. junija 2004

            Za Svet

            Predsednik

         B. COWEN

      (1)  UL L 86, 24.3.2004, str. 1.

      PRILOGA
      1.   UVOD
      Solunska agenda opredeljuje načine in sredstva za krepitev procesa stabilizacije in pridruževanja (PSP), med drugim tudi uvedbo evropskih partnerstev.
      Izhajajoč iz letnega poročila Komisije, je namen Evropskega partnerstva z Bosno in Hercegovino (BiH) določiti prednostne naloge za ukrepanje, da bi prizadevanja za približevanje Evropski Uniji podprli znotraj smiselno zaokroženega okvira. Te prednostne naloge so prilagojene posebnim potrebam in stopnji pripravljenosti BiH ter se bodo po potrebi posodabljale. Prednostne naloge upoštevajo tudi z njimi povezane politične zaveze, ki so jih prevzeli organi BiH, vključno s srednjeročno razvojno strategijo. Evropsko partnerstvo predvideva tudi usmeritve za finančno pomoč BiH.
      Pričakuje se, da bo BiH sprejela načrt s časovnim razporedom in podrobnostmi glede svojega pristopa k prednostnim nalogam iz Evropskega partnerstva. V načrtu je treba navesti, kako naj bi se uresničevali solunska agenda, prednostne naloge v boju proti organiziranemu kriminalu in korupciji, izpostavljene na konferenci v Londonu leta 2002 in na ministrskem srečanju v Bruslju 28. novembra 2003 v okviru Foruma EU-Zahodni Balkan, ter ukrepi, ki jih je predstavila vsaka od držav zahodnega Balkana na sestanku 5. novembra 2003 v Beogradu in pomenijo nadaljevanje ohridske konference o integriranem upravljanju mej.
      2.   NAČELA
      PSP ostaja okvir za evropsko usmeritev držav zahodnega Balkana do njihovega pristopa v prihodnosti..
      Glavne prednostne naloge za BiH se nanašajo na njeno usposobljenost za izpolnjevanje meril, ki jih je določil Evropski svet leta 1993 v Kobenhavnu, in pogojev za PSP, predvsem pogojev, opredeljenih v sklepih Sveta 29. aprila 1997 ter 21. in 22. junija 1999, na vsebino sklepne izjave z zagrebškega vrha 24. novembra 2000 ter na Solunsko agendo.
      3.   PREDNOSTNE NALOGE
      Komisija je v svojem letnem poročilu ocenila doseženi napredek ter navedla področja, na katerih mora država še okrepiti svoja prizadevanja. Prednostne naloge v tem evropskem partnerstvu so bile izbrane na podlagi realističnih pričakovanj, da jih bo BiH lahko izpeljala ali pri njih dosegla bistven napredek v naslednjih letih. Razlikuje se med kratkoročnimi prednostnimi nalogami, ki naj bi bile opravljene v enem do dveh letih, in srednjeročnimi prednostnimi nalogami, ki naj bi bile opravljene v treh do štirih letih.
      Evropsko partnerstvo navaja glavna prednostna področja za pripravo BiH na nadaljnje vključevanje v Evropsko unijo, ki temeljijo na analizi študije izvedljivosti in letnega poročila 2004.
      Treba je opozoriti, da pri približevanju zakonodaje, vključevanje pravnega reda EU samo po sebi ne zadostuje; treba se je pripraviti tudi na njegovo polno izvajanje.
      3.1.   KRATKOROČNE PREDNOSTNE NALOGE
      Politični položaj
      Demokracija in pravna država
      Priprava volitev– BiH bi morala prevzeti celotno organizacijsko in finančno odgovornost za občinske volitve 2004.
      Učinkovitejše upravljanje– Izvajati Zakon o Svetu ministrov in Zakon o ministrstvih. Sklicevati sestanke Sveta ministrov in parlamenta dovolj redno, da se zagotovi hitro odvijanje vladnih poslov. Zagotoviti, da postanejo nova državna ministrstva in institucije, ustanovljeni leta 2002 z Zakonom o Svetu ministrov, dejansko operativni. V celoti izvajati „Akcijski načrt za prednostne reforme“ 2003-2004 in izdelati konsolidirani načrt dela vlade na državni ravni za leto 2004 (in naslednja), v katerem so prednostne naloge politike usklajene s proračunskimi sredstvi. (Priporočilo študije izvedljivosti)
      Nadaljevanje reform na področju varnosti– Izvajati Zakon o obrambi. Sprejeti Zakon o obveščevalno-varnostni agenciji in ga začeti izvajati.
      Učinkovitejša javna uprava– Nadalje si prizadevati za vzpostavitev učinkovite javne uprave, vključno s pripravo obsežnega akcijskega načrta, skupaj z oceno stroškov, za reformo javne uprave z jasno delitvijo pristojnosti (na primer na področjih policije in zdravja). Financirati urade državne uprave na državni ravni in na ravni entitet ter z njimi sodelovati. (Priporočilo študije izvedljivosti)
      Učinkovito sodstvo– Sprejeti zakonodajo za vzpostavitev enega samega Visokega sveta za sodstvo in tožilstvo za BiH, s ciljem združiti pristojnosti imenovanja za pravosodne sisteme entitet in okrepiti neodvisnost sodstva v BiH. Zagotoviti ustrezno kadrovsko zasedbo in sredstva za Državno sodišče. (Priporočilo študije izvedljivosti)
      Človekove pravice in varstvo manjšin
      Učinkovite določbe o varstvu človekovih pravic– Sprejeti in uveljaviti manjkajočo zakonodajo za spodbujanje vračanja beguncev. Zlasti pripraviti, sprejeti in izvajati zakonodajo o Skladu za vračanje beguncev v BiH. Nadzor nad organi za človekove pravice dokončno prenesti na BiH. Zagotoviti, da se nerešeni primeri Senata za človekove pravice obravnavajo in da se njegove pristojnosti prenesejo na Ustavno sodišče. Zagotoviti ustrezno financiranje Sodišča. Prevzeti polno nacionalno odgovornost za varuha človekovih pravic države in doseči napredek pri združevanju funkcij varuhov človekovih pravic na državni ravni in na ravni entitet. (Priporočilo študije izvedljivosti)
      Regionalno in mednarodno sodelovanje
      Spoštovati veljavne pogoje in mednarodne zaveze– v celoti sodelovati z Mednarodnim kazenskim sodiščem za nekdanjo Jugoslavijo, zlasti na strani Republike Srbije, zato da se obtoženi vojni zločinci privedejo pred Mednarodno kazensko sodišče za nekdanjo Jugoslavijo. Zaključiti še preostale faze „programa napredka“. Spoštovati mirovne sporazume iz Daytona/Pariza. Sprejeti ukrepe za izvajanje „popristopnih meril“ Sveta Evrope za BiH, zlasti na področjih demokracije in človekovih pravic. (Priporočilo študije izvedljivosti)
      Gospodarski položaj
      Obstoj prostega tržnega gospodarstva in strukturne reforme
      Zagotoviti makroekonomsko stabilnost– Ohraniti stabilen makroekonomski okvir v kontekstu programa Mednarodnega denarnega sklada in dokazati upoštevanje pogojev mednarodnih finančnih institucij.
      Izboljšati poslovno okolje– Nadaljevati privatizacijo podjetij. Sprejeti in izvajati reforme, znane pod „pobudo Buldožer“. Uveljaviti zakonodajo o upravljanju podjetij.
      Zanesljive statistike– Izvajati Zakon o statistiki, z namenom vzpostavitve delujočega statističnega sistema z jasno določitvijo pristojnosti in koordinacijskih mehanizmov. (Priporočilo študije izvedljivosti)
      Upravljanje javnih financ
      Proračunska zakonodaja– Sprejeti in začeti izvajati Zakon o proračunu, ki pokriva večletno proračunsko načrtovanje in napovedi, ter začeti sestavljati konsolidirani javnofinančni račun. (Priporočilo študije izvedljivosti)
      Proračunska praksa– Sprejeti ukrepe za zajetje vseh dohodkov javnih organov na posameznih vladnih ravneh, vključno z nepovratnimi sredstvi in drugimi oblikami mednarodne pomoči. (Priporočilo študije izvedljivosti)
      Standardi EU
      Evropska integracija– Zagotoviti pravilno in polno delovanje Direkcije za evropsko integracijo, vključno z njeno sposobnostjo koordiniranja pomoči. (Priporočilo študije izvedljivosti)
      Notranji trg in trgovina
      Spoštovati mednarodne standarde– Zagotoviti hitro, popolno in zanesljivo izvajanje vseh sklenjenih sporazumov o prosti trgovini.
      Razviti enotni gospodarski prostor v BiH– Vzpostaviti Svet za konkurenco. Uvesti določbe o vzajemnem priznavanju izdelkov v pravni red BiH in v vsej državi izvajati dosleden in učinkovit sistem javnih naročil. Odpraviti vse dvojne zahteve o licencah, dovoljenjih in podobnih potrdilih ter ponudnikom storitev tako omogočiti (vključno s finančnimi institucijami) delovanje na celotnem območju BiH brez izpolnjevanja nepotrebnih upravnih zahtev. Uvesti enoten sistem registracije podjetij, ki bo priznan na celotnem območju BiH. (Priporočilo študije izvedljivosti)
      Dosledna trgovinska politika– Vzpostaviti skladno in obsežno trgovinsko politiko ter spremeniti obstoječo zakonodajo zaradi zagotovitve dosledne politike o prostih conah. Na ravni celotne države uvesti postopke certificiranja in druge postopke za izvoz živalskih proizvodov ter vzpostaviti fitosanitarni urad v skladu z zahtevami EU zaradi spodbujanja izvoza, vendar prav tako poostriti standarde in okrepiti enotni gospodarski prostor. (Priporočilo študije izvedljivosti)
      Carinska in davčna reforma– Nadaljevati izvajanje priporočil Komisije za posredne davke. Zagotoviti, da bodo v parlamentu sprejeti Zakon o Uradu za posredne davke in ustrezni izvedbeni predpisi. Zagotoviti izvajanje predpisov, vključno s tistimi o imenovanju direktorja Urada za posredne davke in delovanju novega carinskega organa. Dokazati napredek v pripravah uvajanja DDV z namenom pravočasnega začetka njegove uporabe. (Priporočilo študije izvedljivosti)
      Potrdila o poreklu– Zagotoviti zanesljivost vseh potrdil o poreklu, izdanih v BiH.
      Sektorske politike
      Integrirani energetski trg– Izvajati akcijske načrte entitet za prestrukturiranje trga z električno energijo. (Priporočilo študije izvedljivosti)
      Javna radiotelevizija– Sprejeti zakonodajo o sistemu javne radiotelevizije v skladu s standardi EU in mirovnim sporazumom iz Daytona/Pariza ter uvesti ukrepe za zagotovitev dolgoročne sposobnosti obstoja finančno in uredniško neodvisnega nacionalnega sistema javne radiotelevizije za BiH, v okviru katerega radijske ali televizijske postaje, ki ga sestavljajo, uporabljajo skupno infrastrukturo. (Priporočilo študije izvedljivosti)
      Sodelovanje na področju pravosodja in notranjih zadev
      Boj proti kriminalu, zlasti organiziranemu kriminalu– Razviti sposobnost odkrivanja in pregona na državni ravni ter dodeliti potrebna sredstva in zmogljivosti za zagotavljanje polnega delovanja državne obveščevalne in varnostne službe in Ministrstva za varnost BiH. Nadaljevati strukturne reforme policije z namenom racionalizacije policijskih služb. (Priporočilo študije izvedljivosti)
      Azil in migracije– Zagotoviti vzpostavitev in delovanje ustreznih struktur za obravnavanje zadev v zvezi z azilom in migracijami. (Priporočilo študije izvedljivosti)
      Boj proti terorizmu– Razširiti mednarodno sodelovanje in izvajati ustrezne mednarodne konvencije o boju proti terorizmu. Izboljšati sodelovanje in izmenjavo informacij med policijskimi in obveščevalnimi službami znotraj države in z drugimi državami. Preprečevati financiranje in pripravo terorističnih dejavnosti.
      3.2.   SREDNJEROČNE PREDNOSTNE NALOGE
      Politični položaj
      Demokracija in pravna država
      Pripraviti volitve– Prevzeti celotno organizacijsko in finančno odgovornost za volitve leta 2006 in druge volitve.
      Prevzeti vladno odgovornost– Truditi se za polno nacionalno odgovornost pri oblikovanju politike, strateškem planiranju in odločanju. Vsa državna ministrstva bi morala biti ustrezno financirana in izdelani bi morali biti operativni načrti za institucije, potrebni za prihodnji Stabiliazcijsko pridružitveni sporazum in nadaljnjo evropsko integracijo. Zagotoviti koordinacijo pri oblikovanju politike na vseh vladnih ravneh.
      Nadaljnje izboljšanje delovanja državne uprave– Izvajati konsolidirani Akcijski načrt o reformi državne uprave in izboljšati upravne postopke. Izboljšati sposobnosti oblikovanja politike in koordinacije ter omogočiti usposabljanje državnih uradnikov v BiH (vključno s tistimi, ki se ukvarjajo z vprašanji evropske integracije).
      Nadaljnja krepitev sodstva– Na celotnem območju BiH zagotoviti enake standarde za imenovanje, napredovanje, kodeks vedenja ter usposabljanje sodnikov in tožilcev. Zagotoviti polni prevzem odgovornosti za Državno sodišče BiH, državno tožilstvo in Visoki svet za sodstvo in tožilstvo, in sicer s finančnega, administrativnega in kadrovskega vidika.
      Pospešiti reformo policije– Izvajati priporočila glede funkcionalne in strateške revizije policije in zagotoviti sodelovanje med organi odkrivanja in pregona.
      Izboljšati boj proti korupciji in organiziranemu kriminalu– Doseči napredek v boju proti korupciji in dokazati skladnost z ustreznimi mednarodnimi zavezami. Sprejeti in izvajati protikorupcijsko strategijo, zagotoviti učinkovito izvajanje zakona o navzkrižju interesov in okrepiti sposobnost preiskovanja in preganjanja korupcije. Olajšati nameščanje oficirjev za zvezo, ki jih dodelijo države članice, v ustreznih državnih organih, ki se ukvarjajo z bojem proti organiziranemu kriminalu. Za EU pripraviti polletna poročila o dosežkih pri sodnem pregonu z organiziranim kriminalom povezanih dejavnosti, v skladu s Konvencijo Združenih narodov proti mednarodnemu organiziranemu kriminalu, znano kot Palermska konvencija.
      Človekove pravice in varstvo manjšin
      Zagotoviti spoštovanje človekovih pravic– Zagotoviti raven varstva človekovih pravic, ki bo primerljiva ali boljša od ravni, dosežene pod mednarodnim nadzorom, in dokazati učinkovito varstvo pravic manjšin, tudi pravic Romov. Zagotoviti obsežno izvajanje zakona o pravicah narodnih manjšin.
      Zaključiti vrnitev beguncev– Zaključiti proces vračanja beguncev, olajšati njihovo ponovno gospodarsko in socialno vključitev.
      Okrepiti Urad varuha človekovih pravic– Zaključiti združitev uradov varuhov človekovih pravic na državni ravni in ravni entitet in zagotoviti delovanje novih institucij.
      Regionalno in mednarodno sodelovanje
      Zagotoviti učinkovito preganjanje vojnih zločinov– Dokazati uspehe pri aretaciji obtožencev Mednarodnega kazenskega sodišča za nekdanjo Jugoslavijo in uničevanju mrež, ki podpirajo obtožene vojne zločince. Zagotoviti, da bo imelo Mednarodno kazensko sodišče za nekdanjo Jugoslavijo vedno na voljo vso potrebno dokumentacijo, materiale in priče zaradi tekočih preiskav in/ali pregonov. Prevzeti upravno in finančno odgovornost za Senat za vojne zločine Državnega sodišča.
      Nadaljevati regionalno sodelovanje– Prizadevati si za rešitev nerešenih bilateralnih vprašanj glede mej s sosednjimi državami.
      Izvajati mednarodne zaveze– Spoštovati zaveze iz Soluna glede sodelovanja na področju sodstva in notranjih zadev, trgovine, energije, prometa in okolja.
      Gospodarski položaj
      Obstoj prostega tržnega gospodarstva in strukturne reforme
      Spodbujati strukturno reformo– Nadalje izboljšati upravljanje podjetij, zmanjšati togost trga dela in zagotoviti, da trgovinska sodišča izvajajo stečajno zakonodajo. Omogočiti delovanje trga z manjšim vmešavanjem vlade in bolj uravnoteženim razmerjem med vladnimi odhodki in BDP.
      Spodbujati podjetništvo, zlasti razvoj malih in srednje velikih podjetij (MSP) – Okrepiti koordinacijo politike MSP in nadaljevati izvajanje načel Evropske listine za mala podjetja.
      Nadalje razvijati statistično usposobljenost na ravni države– Sestaviti in izvajati večletni Akcijski načrt za statistiko in pripravljati redne in zanesljive ocene nominalnega in realnega BDP, vključno z ustreznimi podatki o (ne)zaposlenosti, inflaciji, plačilni bilanci, plačah in industrijski proizvodnji. Zagotoviti sodelovanje z Eurostatom.
      Upravljanje javnih financ
      Zagotoviti vodenje konsolidiranega javnofinančnega računa– Zagotoviti, da se v državnem ministrstvu za finance vodi konsolidirani javnofinančni račun.
      Razviti sposobnosti gospodarskega načrtovanja– Nadaljevati in utrditi postopek srednjeročnega gospodarskega okvira za vse proračunske porabnike. Zagotoviti pregledno izvrševanje proračuna in pripravo rednih finančnih poročil.
      Nadalje izboljšati pripravo proračuna– Vključiti (sedanja) izvenproračunska sredstva v proračun in pripraviti smiselni proračun, ki bo temeljil na realnih napovedih prihodkov. Utrditi postopke priprave proračuna v vseh ministrstvih.
      Obravnavati domači dolg– Izvajati obsežen načrt o domačem dolgu, dogovorjen z MDS.
      Standardi EU
      Evropska integracija– Izvajati strategijo o evropski integraciji. Razviti sposobnost za postopno usklajenost zakonodaje s pravnim redom EU in okrepiti vlogo BiH pri načrtovanju in izvajanju Pomoči Skupnosti za obnovo, razvoj in stabilizacijo (CARDS) z dolgoročnim ciljem decentraliziranja pomoči.
      Notranji trg in trgovina
      Enotni trg in podjetja– Dokazati učinkovito delovanje Sveta za konkurenco in uradov entitet za politiko konkurence in politiko varstva potrošnikov. Nadalje okrepiti izvajanje doslednega in učinkovitega sistema javnih naročil, vključno z delovanjem Urada za javna naročila in revizijskega organa za javna naročila. Nadalje zagotavljati prosti pretok blaga in storitev v BiH. Zagotoviti polno delovanje inštitutov za standardizacijo, meroslovje in intelektualno lastnino ter olajšati povezavo in pretok informacij z javnimi in zasebnimi podjetji. Zagotoviti dosledno izvajanje ustrezne zakonodaje (predvsem o intelektualni lastnini).
      Sposobnost upravljanja trgovinskih zadev– Okrepiti sposobnosti za načrtovanje politike in pogajanja v Ministrstvu za zunanjo trgovino in ekonomske odnose.
      Trgovinski standardi– Nadalje razvijati zmogljivosti državnega veterinarskega urada in zagotoviti polno delovanje fitosanitarnega urada z namenom izpolnjevanja standardov EU. Vzpostaviti zakonodajno okolje za tehnične standarde ter pravice intelektualne in industrijske lastnine v skladu s standardi EU.
      Carine in obdavčenje– Dokazati upravljanje prostih con v skladu s pravnim redom EU. Zaključiti združitev carinskih uprav in zagotoviti polno izvajanje načrta carinske reforme. Preoblikovati upravni odbor Urada za posredne davke v Davčni svet s pristojnostjo oblikovanja politike. Nadalje okrepiti upravno usposobljenost carinskih in davčnih organov. Spremljati izvajanje DDV na ravni države in nadalje razvijati strategije pobiranja in nadzora ter tako postopno zmanjšati davčne goljufije na področju neposrednega in posrednega obdavčenja.
      Sektorske politike
      Sistem javne radiotelevizije– V celoti izvesti načrt za prestrukturiranje in modernizacijo celotnega sistema, ki je v celoti skladen sporazumom Ministrskega predsednika. Ohraniti neodvisnost Regulativne agencije za komunikacije.
      Integrirani energetski trg– Zagotoviti usklajenost zakonodajnega okvira za energetski sektor in vzpostavitev enotnega regulatornega organa na državni ravni, kar vključuje tudi izvajanje Zakona o ISO in TRANSCO. Izvajati zaveze iz Atenskega memoranduma o soglasju iz leta 2003.
      Okolje– Okrepiti sposobnost na področju okolja na ravni države z zagotovitvijo polnega delovanja državne agencije za okolje.
      Sodelovanje na področju pravosodja in notranjih zadev
      Upravljanje mej– Izvajati mednarodne zaveze, prevzete maja 2003 na Ohridski regionalni konferenci o obmejni varnosti in upravljanju mej, ter ukrepe, predstavljene novembra 2003 na ministrskem Forumu EU-Zahodni Balkan o pravosodju in notranjih zadevah. Odobriti in izvajati strategijo integriranega upravljanja mej. Olajšati regionalno sodelovanje in trgovino z izboljšanjem upravljanja mej in prevoznih zmogljivosti. Nadalje razvijati sodelovanje med državno službo za varovanje mej, carinsko službo, policijo in državnim tožilstvom za preprečevanje in pregon nedovoljene trgovine in drugega čezmejnega kriminala. Nadalje izvajati nacionalni načrt za boj proti nedovoljeni trgovini. Izboljšati upravno usposobljenost za izdajo vizumov, zlasti pri preverjanju zahtevkov za vizume.
      Organizirani kriminal– Dokazati polno izvajanje vseh ukrepov, dogovorjenih v Akcijskem načrtu za boj proti organiziranemu kriminalu, predstavljenem na srečanju ministrov za pravosodje in notranje zadeve novembra 2003 v Bruslju. Sodelovati na ustrezen način z mednarodno skupnostjo, vključno s Policijsko misijo Evropske unije na področju varnostnih zadev.
      Migracije in azil– Dosledno izvajati zakon o gibanju in bivanju tujcev ter o azilu. Dokazati učinkovito državno upravljanje na področju azilne in migracijske politike ter zagotoviti spremljanje zadevnih ukrepov in poročanje. Nadaljevati in skleniti pogajanja o sporazumih o ponovnem sprejemu.
      4.   PROGRAMIRANJE
      Pomoč Skupnosti v okviru procesa stabilizacije in pridruževanja držav zahodnega Balkana bo zagotovljena z ustreznimi finančnimi instrumenti, zlasti z Uredbo Sveta (ES) št. 2666/2000 z dne 5. decembra 2000 o pomoči Albaniji, Bosni in Hercegovini, Hrvaški, Zvezni republiki Jugoslaviji in Nekdanji jugoslovanski republiki Makedoniji (1), skladno s tem ta sklep ne bo imel finančnih posledic. Poleg tega bo imela BiH dostop do sredstev iz večdržavnih in horizontalnih programov. Da bi olajšala sofinanciranje projektov, povezanih s PSP, Komisija sodeluje z Evropsko investicijsko banko in mednarodnimi finančnimi institucijami, zlasti z Evropsko banko za obnovo in razvoj ter Svetovno banko.
      5.   POGOJNOST
      Pogoj za pomoč Skupnosti v okviru PSP držav zahodnega Balkana je nadaljnji napredek pri izpolnjevanju kobenhavenskih političnih meril. V primeru nespoštovanja omenjenih splošnih pogojev, bo Svet lahko na podlagi člena 5 Uredbe (ES) št. 2666/2000 ustrezno ukrepal.
      Pogoj za pomoč Skupnosti je tudi izpolnjevanje pogojev, ki jih je opredelil Svet v svojih sklepih z dne 29. aprila 1997, zlasti kar zadeva obvezo prejemnikov, da bodo ob upoštevanju prednostnih nalog evropskega partnerstva izvajali demokratične, gospodarske in institucionalne reforme.
      6.   SPREMLJANJE
      Spremljanje evropskega partnerstva se zagotavlja z mehanizmi, vzpostavljenimi v PSP, zlasti z letnim poročilom o PSP.

         (1)  UL L 306, 7.12.2000, str. 1. Uredba, spremenjena z Uredbo (ES) št. 2415/2001 (UL L 327, 12.12.2002, str. 3).


title: 2007/39/ES: Sklep Sveta z dne 22. januarja 2007 o imenovanju luksemburškega člana in nadomestnega člana Odbora regij

text:
               24.1.2007

               SL

               Uradni list Evropske unije

               L 17/21

      SKLEP SVETA

   z dne 22. januarja 2007
   o imenovanju luksemburškega člana in nadomestnega člana Odbora regij
   (2007/39/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 263 Pogodbe,
   ob upoštevanju predloga luksemburške vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2002/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010.

               (2)

               Po odstopu g. Etienna SCHNEIDERJA se je sprostilo mesto člana Odbora regij. Po odstopu g. Alyja MAYA se je sprostilo mesto nadomestnega člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2010, se imenujejo naslednji člani Odbora regij:

               (a)

               za člana:

                           —

                           g. Marc SCHAEFER, Membre du Conseil communal de la commune de Vianden, ki zamenja g. Etienna SCHNEIDERJA

               (b)

               za nadomestnega člana Odbora regij:

                           —

                           g. Gusty GRAAS, Membre du Conseil communal de la commune de Bettembourg, ki zamenja g. Alyja MAYA.

         Člen 2
   Ta sklep začne učinkovati na dan sprejetja.

      V Bruslju, 22. januarja 2007

            Za Svet

            Predsednik

         F.-W. STEINMEIER

      (1)  UL L 56, 25.2.2006, str. 75.


title: Sklep Evropskega parlamenta (EU) 2015/2214 z dne 27. oktobra 2015 o razrešnici glede izvrševanja splošnega proračuna Evropske unije za proračunsko leto 2013, oddelek II – Evropski svet in Svet

text:
               1.12.2015

               SL

               Uradni list Evropske unije

               L 314/48

         SKLEP EVROPSKEGA PARLAMENTA (EU) 2015/2214
   z dne 27. oktobra 2015
   o razrešnici glede izvrševanja splošnega proračuna Evropske unije za proračunsko leto 2013, oddelek II – Evropski svet in Svet
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2013 (1),

               —

               ob upoštevanju konsolidiranega letnega zaključnega računa Evropske unije za proračunsko leto 2013 (COM(2014) 510 – C8-0148/2014) (2),

               —

               ob upoštevanju letnega poročila Računskega sodišča o izvrševanju proračuna za proračunsko leto 2013, skupaj z odgovori institucij (3),

               —

               ob upoštevanju izjave o zanesljivosti (4) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju svojega sklepa z dne 29. aprila 2015 (5) o odlogu sklepa o podelitvi razrešnice za proračunsko leto 2013 in ob upoštevanju priložene resolucije,

               —

               ob upoštevanju člena 314(10) ter členov 317, 318 in 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (6),

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (7), zlasti členov 55, 99, 164, 165 in 166,

               —

               ob upoštevanju člena 94 Poslovnika in Priloge V k Poslovniku,

               —

               ob upoštevanju drugega poročila Odbora za proračunski nadzor (A8-0269/2015),

               1.

               ne podeli razrešnice generalnemu sekretarju Sveta glede izvrševanja proračuna Evropskega sveta in Sveta za proračunsko leto 2013;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje Evropskemu svetu, Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic, Evropskemu nadzorniku za varstvo podatkov in Evropski službi za zunanje delovanje ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 66, 8.3.2013.

      (2)  UL C 403, 13.11.2014, str. 1.

      (3)  UL C 398, 12.11.2014, str. 1.

      (4)  UL C 403, 13.11.2014, str. 128.

      (5)  UL L 255, 30.9.2015, str. 21.

      (6)  UL L 248, 16.9.2002, str. 1.

      (7)  UL L 298, 26.10.2012, str. 1.


title: 2009/353/ES: Sklep Sveta z dne 27. aprila 2009 o stališču, ki ga je treba sprejeti v imenu Skupnosti v Odboru za pomoč v hrani zaradi podaljšanja Konvencije o pomoči v hrani iz leta 1999

text:
               30.4.2009

               SL

               Uradni list Evropske unije

               L 109/41

      SKLEP SVETA

   z dne 27. aprila 2009
   o stališču, ki ga je treba sprejeti v imenu Skupnosti v Odboru za pomoč v hrani zaradi podaljšanja Konvencije o pomoči v hrani iz leta 1999
   (2009/353/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 181 v povezavi z drugim pododstavkom člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Konvencija o pomoči v hrani iz leta 1999 (v nadaljnjem besedilu „Konvencija“) je bila v imenu Evropske skupnosti sklenjena s Sklepom Sveta 2000/421/ES (1), s sklepi, ki jih je Odbor za pomoč v hrani sprejel junija 2003, junija 2005, junija 2007 in junija 2008, pa je bila podaljšana in tako velja do 30. junija 2009.

               (2)

               Ponovno podaljšanje Konvencije za obdobje enega leta je v interesu Skupnosti in njenih držav članic. V skladu s členom XXV(b) Konvencije mora za tako podaljšanje v istem obdobju veljati tudi Konvencija o trgovanju z žitom iz leta 1995 (2). Konvencija o trgovanju z žitom iz leta 1995 velja do 30. junija 2009, o njenem ponovnem podaljšanju pa bo odločeno na zasedanju Mednarodnega sveta za žito, ki bo junija 2009. Komisijo, ki zastopa Skupnost v Odboru za pomoč v hrani, bi bilo zato treba s sklepom Sveta pooblastiti, da glasuje za tako podaljšanje –

         SKLENIL:
   Edini člen
   Stališče Skupnosti v Odboru za pomoč v hrani je, da je treba glasovati za podaljšanje Konvencije o pomoči v hrani iz leta 1999 za obdobje enega leta, če v istem obdobju, to je do 30. junija 2010, velja tudi Konvencija o trgovanju z žitom iz leta 1995.
   S tem sklepom se Komisijo pooblasti, da to stališče izrazi v Odboru za pomoč v hrani.

      V Luxembourgu, 27. aprila 2009

            Za Svet

            Predsednik

         A. VONDRA

      (1)  UL L 163, 4.7.2000, str. 37.

      (2)  UL L 21, 27.1.1996, str. 49.


title: Sklep Sveta z dne 17. decembra 2003 o podpisu in začasni uporabi dvostranskih sporazumov med Evropsko skupnostjo in nekaterimi tretjimi državami (Azerbajdžan, Kazahstan, Tadžikistan in Turkmenistan) o trgovini s tekstilnimi izdelki

text:
Pomembno pravno obvestilo

|

32003D0901

Uradni list L 340 , 24/12/2003 str. 0054 - 0054

		Sklep Svetaz dne 17. decembra 2003o podpisu in začasni uporabi dvostranskih sporazumov med Evropsko skupnostjo in nekaterimi tretjimi državami (Azerbajdžan, Kazahstan, Tadžikistan in Turkmenistan) o trgovini s tekstilnimi izdelki(2003/901/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom prvega pododstavka člena 300(2) Pogodbe,ob upoštevanju predloga Komisije,ob upoštevanju naslednjega:(1) Komisija se je v imenu Skupnosti pogajala o dvostranskih sporazumih za razširitev obstoječih dvostranskih sporazumov na trgovino s tekstilnimi izdelki z nekaterimi tretjimi državami (Azerbajdžan, Kazahstan, Tadžikistan in Turkmenistan).(2) Ob upoštevanju možne poznejše sklenitve se sporazumi podpišejo v imenu Skupnosti.(3) Primerno je, da se ti sporazumi začasno uporabljajo od 1. januarja 2004, dokler se ne zaključijo ustrezni postopki za njihovo sklenitev, ob upoštevanju vzajemnosti –SKLENIL:Člen 1Ob upoštevanju možne poznejše sklenitve, se predsednik Sveta s tem pooblasti, da določi osebe, ki so pooblaščene, da v imenu Evropske skupnosti podpišejo sporazume o trgovini s tekstilnimi izdelki med Evropsko skupnostjo in nekaterimi tretjimi državami (Azerbajdžan, Kazahstan, Tadžikistan, Turkmenistan).Člen 2Ob upoštevanju načela vzajemnosti se sporazumi iz člena 1 začasno uporabljajo od 1. januarja 2004, dokler se ne zaključijo ustrezni postopki za njihovo sklenitev.Besedila sporazumov so priložena k temu sklepu.V Bruslju, 17. decembra 2003Za SvetPredsednikG. Alemanno--------------------------------------------------


title: Sklep št. 878/2007/ES Evropskega parlamenta in Sveta z dne 23. julija 2007 o spremembi in podaljšanju Sklepa št. 804/2004/ES o delovnem programu Skupnosti za spodbujanje dejavnosti na področju zaščite finančnih interesov Skupnosti (program Herkul II)

text:
               25.7.2007

               SL

               Uradni list Evropske unije

               L 193/18

      SKLEP št. 878/2007/ES EVROPSKEGA PARLAMENTA IN SVETA

   z dne 23. julija 2007
   o spremembi in podaljšanju Sklepa št. 804/2004/ES o delovnem programu Skupnosti za spodbujanje dejavnosti na področju zaščite finančnih interesov Skupnosti (program Herkul II)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti člena 280 Pogodbe,
   ob upoštevanju predloga Komisije,
   ob upoštevanju mnenja Računskega sodišča (1),
   v skladu s postopkom, določenim v členu 251 Pogodbe (2),
   ob upoštevanju naslednjega:

               (1)

               Skupnost in države članice so si zastavile cilj preprečevati goljufije in druge nezakonite dejavnosti, ki škodujejo finančnim interesom Skupnosti, vključno s tihotapljenjem in ponarejanjem cigaret. Da se doseže ta cilj bi bilo treba uporabiti vsa razpoložljiva sredstva, pri tem pa ohraniti trenutno delitev in ravnovesje odgovornosti med nacionalno ravnjo in ravnjo Skupnosti.

               (2)

               Dejavnosti, ki so namenjene boljšemu informiranju, izvajanju študij in zagotavljanju usposabljanja ali tehnične pomoči, znatno pripomorejo k izboljšanju zaščite finančnih interesov Skupnosti.

               (3)

               Podpora takim pobudam v obliki donacij je v preteklosti omogočila, da se okrepi delovanje Skupnosti in držav članic v boju proti goljufijam in pri zaščiti finančnih interesov Skupnosti ter da se dosežejo cilji iz programa Herkul za obdobje 2004–2006.

               (4)

               Člen 7(a) Sklepa št. 804/2004/ES Evropskega parlamenta in Sveta (3) od Komisije zahteva, da Evropskemu parlamentu in Svetu predloži poročilo Evropskega urada za boj proti goljufijam (OLAF) o izvajanju programa Herkul in o ustreznosti njegovega nadaljevanja. Zaključki tega poročila ugotavljajo, da so bili cilji, zastavljeni s programom Herkul, doseženi. Poročilo prav tako priporoča, da se program podaljša za obdobje 2007–2013.

               (5)

               Za utrditev dejavnosti Skupnosti in držav članic na področju zaščite finančnih interesov Skupnosti, vključno z bojem proti tihotapljenju in ponarejanju cigaret, bi moral novi program zajeti vse izdatke poslovanja, ki zadevajo splošne ukrepe Komisije (OLAF) za boj proti goljufijam, in sicer v enotnem temeljnem aktu.

               (6)

               Dodelitev donacij in javnih naročil za spodbujanje in izvajanje programa bi bilo treba opraviti v skladu z določbami iz Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4), in njenimi izvedbenimi pravili. Primerno je, da se donacije za poslovanje izključi iz programa, saj se v preteklosti niso uporabljale kot sredstva za podporo pobudam.

               (7)

               Državam pristopnicam in državam kandidatkam bi bilo treba omogočiti, da lahko sodelujejo pri programu Herkul II na podlagi memoranduma o soglasju, ki se pripravi v skladu z ustreznimi okvirnimi sporazumi.

               (8)

               Ta sklep določa finančna sredstva za celotno obdobje trajanja programa in za proračunski organ v letnem proračunskem postopku predstavlja prednostni referenčni okvir v smislu točke 37 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (5) –

         SKLENILA:
   Člen 1
   Spremembe
   Sklep št. 804/2004/ES se spremeni:

               1.

               Člen 1 se nadomesti z naslednjim:
               „Člen 1
               Cilji programa
               1.   Ta sklep vzpostavlja akcijski program Skupnosti za spodbujanje dejavnosti na področju zaščite finančnih interesov Skupnosti. Program je poznan kot program Herkul II (v nadaljnjem besedilu ‚program‘).
               2.   Program spodbuja dejavnosti v skladu s splošnimi merili, določenimi v tem sklepu. Osredotoča se zlasti na naslednje cilje:

                           (a)

                           izboljšanje čezmejnega in multidisciplinarnega sodelovanja med organi držav članic, Komisijo in OLAF;

                           (b)

                           vzpostavitev omrežij, ki povezujejo države članice, države pristopnice in države kandidatke – v skladu z memorandumom o soglasju – ter lajšanje izmenjave informacij, izkušenj in najboljših praks ob upoštevanju različnih tradicij vsake države članice;

                           (c)

                           zagotavljanje tehnične in operativne podpore organom kazenskega pregona držav članic v njihovem boju proti nezakonitim čezmejnim dejavnostim, zlasti podpore carinskim organom;

                           (d)

                           vzpostavljanje geografskega ravnovesja, ki ne bo ogrožalo operativne učinkovitosti, z vključevanjem po možnosti vseh držav članic, držav pristopnic in držav kandidatk – v skladu z memorandumom o soglasju – v dejavnosti, ki se financirajo iz programa;

                           (e)

                           povečanje števila ukrepov in njihova okrepitev na področjih, ki so opredeljena kot najbolj občutljiva, zlasti na področju tihotapljenja in ponarejanja cigaret.“

               2.

               Vstavi se naslednji člen:
               „Člen 1a
               Dejavnosti
               Program se izvaja z naslednjimi dejavnostmi na področju zaščite finančnih interesov Skupnosti, vključno s tistimi na področju preprečevanja in boja proti tihotapljenju in ponarejanju cigaret:

                           (a)

                           tehnična pomoč za nacionalne organe z:

                                       (i)

                                       zagotavljanjem posebnega znanja, opreme in orodij informacijske tehnologije za izboljšanje čezmejnega sodelovanja in sodelovanja z OLAF;

                                       (ii)

                                       podporo skupnim operacijam;

                                       (iii)

                                       okrepitvijo izmenjav osebja;

                           (b)

                           izobraževanje, seminarji in konference, ki so namenjeni:

                                       (i)

                                       izboljšanju razumevanja mehanizmov Skupnosti in nacionalnih mehanizmov;

                                       (ii)

                                       izmenjavi izkušenj med organi držav članic, držav pristopnic in držav kandidatk;

                                       (iii)

                                       usklajevanju dejavnosti držav članic, držav pristopnic, držav kandidatk in tretjih držav;

                                       (iv)

                                       širjenju zlasti operativnega znanja;

                                       (v)

                                       podpori visokokakovostnih raziskovalnih dejavnosti, vključno s študijami;

                                       (vi)

                                       izboljšanju sodelovanja med praktiki in teoretiki;

                                       (vii)

                                       osveščanju zaposlenih v sodstvu in drugih pravnih poklicih glede zaščite finančnih interesov Skupnosti;

                           (c)

                           podpora v obliki:

                                       (i)

                                       razvijanja in zagotavljanja posebnih podatkovnih zbirk in orodij informacijske tehnologije, ki omogočajo lažji dostop do podatkov in njihovo boljšo analizo;

                                       (ii)

                                       povečane izmenjave podatkov;

                                       (iii)

                                       razvijanja in zagotavljanja orodij informacijske tehnologije za raziskave, spremljanje in obveščevalno delo.“

               3.

               Člen 2 se nadomesti z naslednjim:
               „Člen 2
               Financiranje Skupnosti
               1.   Financiranje Skupnosti se lahko izvaja v naslednjih pravnih oblikah v skladu z Uredbo (ES, Euratom) št. 1605/2002:

                           (a)

                           donacije;

                           (b)

                           javna naročila.

                     2.   Upravičenci do donacij morajo za izpolnjevanje pogojev za pridobitev donacije Skupnosti za dejavnost, usmerjeno v zaščito finančnih interesov Skupnosti, spoštovati določbe iz tega sklepa. Dejavnost mora biti v skladu z načeli, ki veljajo za dejavnost Skupnosti na področju zaščite finančnih interesov Skupnosti, in upoštevati posebna merila, določena v posameznih razpisih za oddajo predlogov programov, v skladu s prioritetami, navedenimi v letnem programu donacij, ki podrobneje opredeljuje splošna merila iz tega sklepa.
               3.   Financiranje Skupnosti z javnimi naročili ali dodelitvami donacij krije izdatke poslovanja za dejavnosti na področju zaščite finančnih interesov Skupnosti.
               4.   Dejavnosti, ki jih izvajajo organi, ki jih v skladu s programom lahko financira Skupnost (z javnim naročilom ali donacijo), spadajo v poglavje o dejavnostih, katerih namen je krepitev ukrepov Skupnosti za zaščito finančnih interesov in doseganje ciljev v splošnem evropskem interesu na tem področju ali ciljev, ki so del politike Evropske unije na tem področju.“

               4.

               Vstavijo se naslednji členi:
               „Člen 2a
               Organi, ki so upravičeni do financiranja s strani Skupnosti
               V skladu s programom so do financiranja s strani Skupnosti upravičeni naslednji organi:

                           (a)

                           vse nacionalne in regionalne uprave držav članic ali držav izven Skupnosti, kakor so opredeljene v členu 3, ki spodbujajo krepitev dejavnosti Skupnosti na področju zaščite finančnih interesov Skupnosti;

                           (b)

                           vse raziskovalne in izobraževalne ustanove, ki so pravne osebe najmanj eno leto ter so ustanovljene in delujejo v državah članicah ali državah izven Skupnosti, kakor so opredeljene v členu 3, in ki spodbujajo krepitev dejavnosti Skupnosti na področju zaščite finančnih interesov Skupnosti;

                           (c)

                           vse nepridobitne organizacije, ki so pravne osebe najmanj eno leto ter so ustanovljene in delujejo v državah članicah ali državah izven Skupnosti, kakor so opredeljene v členu 3, in ki spodbujajo krepitev dejavnosti Skupnosti na področju zaščite finančnih interesov Skupnosti.

                     Člen 2b
               Izbira upravičencev
               Organi, ki so v skladu s členom 2a upravičeni do donacije za dejavnost, se izberejo z razpisi za zbiranje predlogov v skladu s prednostnimi nalogami, navedenimi v letnem programu donacij, ki podrobneje opredeljuje splošna merila, določena v tem sklepu. Donacije za dejavnosti, zajete v programu, se dodelijo v skladu s splošnimi merili, navedenimi v tem sklepu.
               Člen 2c
               Merila za oceno vlog za donacije
               Vloge za donacije za dejavnosti se ocenijo glede na:

                           (a)

                           skladnost predlagane dejavnosti s cilji programa;

                           (b)

                           komplementarnost predlagane dejavnosti z drugimi podprtimi dejavnostmi;

                           (c)

                           izvedljivost predlagane dejavnosti, tj. dejansko možnost, da se lahko izvede z uporabo predlaganih sredstev;

                           (d)

                           razmerje med stroški in koristmi predlagane dejavnosti;

                           (e)

                           dodano korist predlagane dejavnosti;

                           (f)

                           velikost ciljne javnosti predlagane dejavnosti;

                           (g)

                           nadnacionalne in multidisciplinarne vidike predlagane dejavnosti;

                           (h)

                           geografski obseg predlagane dejavnosti.

                     Člen 2d
               Upravičeni izdatki
               Pri izračunu donacije se v skladu s členom 2(4) upoštevajo samo izdatki, potrebni za uspešno izvedbo dejavnosti.
               Upravičeni so tudi odhodki v zvezi s sodelovanjem predstavnikov balkanskih držav, ki so del stabilizacijsko-pridružitvenega procesa za države jugovzhodne Evrope (6), Ruske federacije, držav, ki jih zajema evropska sosedska politika (7), ter še nekaterih držav, s katerimi je Skupnost sklenila sporazume o medsebojni pomoči v carinskih zadevah.

               5.

               Člen 3 se spremeni:

                           (a)

                           točka (a) se nadomesti z naslednjim:

                                       „(a)

                                       državah pristopnicah;“;

                           (b)

                           točki (c) in (d) se nadomestita z naslednjim:

                                       „(c)

                                       državah kandidatkah, pridruženih Evropski uniji v skladu s pogoji, predvidenimi v pridružitvenih sporazumih ali v njihovih dodatnih protokolih o sodelovanju pri programih Skupnosti, ki so sklenjeni ali se bodo sklenili s temi državami.“

               6.

               Člen 4 se nadomesti z naslednjim:
               „Člen 4
               Izvajanje
               Financiranje Skupnosti se izvaja v skladu z Uredbo (ES, Euratom) št. 1605/2002.“

               7.

               Člen 5 se spremeni:

                           (a)

                           v odstavku 1 se točka (b) nadomesti z naslednjim:

                                       „(b)

                                       80 % upravičenih izdatkov za usposabljanje, pospeševanje izmenjave specializiranega osebja in organiziranje seminarjev in konferenc pod pogojem, da gre za upravičence iz člena 2a(a);“;

                           (b)

                           v odstavku 1 se točka (c) nadomesti z naslednjim:

                                       „(c)

                                       90 % upravičenih izdatkov za organiziranje seminarjev in konferenc itd., pod pogojem, da gre za upravičence iz člena 2a(b) in (c).“;

                           (c)

                           odstavek 2 se črta.

               8.

               Vstavi se naslednji člen:
               „Člen 5a
               Pregledi in revizije
               1.   Upravičenci do donacij zagotovijo, da je dokumentacija, s katero razpolagajo partnerji ali člani, po potrebi na razpolago Komisiji.
               2.   Komisija lahko opravi revizijo uporabe financiranja Skupnosti bodisi neposredno s svojim osebjem bodisi s pomočjo usposobljenega zunanjega organa po lastni izbiri. Take revizije se lahko izvajajo med celotnim trajanjem pogodbe ali sporazuma ter v obdobju petih let od dne zadnjega plačila. Komisija lahko na podlagi ugotovitev revizije po potrebi sprejme sklepe o povračilu zneskov.
               3.   Osebje Komisije in zunanje osebje, ki imajo dovoljenje Komisije, imajo ustrezne pravice dostopa do lokacij in prostorov, kjer se izvaja dejavnost, in do vseh informacij, ki so potrebne za izvajanje revizij iz odstavka 2, vključno z informacijami v elektronski obliki.
               4.   Računsko sodišče in OLAF imata iste pravice kot osebe iz odstavka 3, zlasti pravico dostopa.
               5.   Poleg tega Komisija za zaščito finančnih interesov Skupnosti pred goljufijami in drugimi nepravilnostmi izvaja preglede in nadzor na kraju samem v zvezi s programom v skladu z Uredbo Sveta (Euratom, ES) št. 2185/96 (8). Kadar je potrebno, preiskave izvede OLAF, in sicer v skladu z Uredbo (ES) št. 1073/1999 Evropskega parlamenta in Sveta (9).

               9.

               Člen 6 se spremeni:

                           (a)

                           odstavek 1 se nadomesti z naslednjim:
                           „1.   Program se podaljša od 1. januarja 2007 in se zaključi 31. decembra 2013.“;

                           (b)

                           odstavek 2 se nadomesti z naslednjim:
                           „2.   Finančna sredstva za izvajanje programa za obdobje 2007–2013 znašajo 98 525 000 EUR.“

               10.

               Člen 7 se nadomesti z naslednjim:
               „Člen 7
               Spremljanje in ocenjevanje
               Komisija (OLAF) Evropskemu parlamentu in Svetu letno zagotavlja informacije o rezultatih programa. Zajete so tudi informacije o skladnosti in dopolnjevanju z drugimi programi in dejavnostmi na ravni Evropske unije.
               Neodvisna ocena izvajanja programa, vključno s preučitvijo njegove uspešnosti in doseganja njegovih ciljev, se opravi do 31. decembra 2010.
               Komisija (OLAF) do 31. decembra 2014 Evropskemu parlamentu in Svetu predloži poročilo o doseganju ciljev programa.“

               11.

               Vstavi se naslednji člen:
               „Člen 7a
               Upravljanje programa
               Na podlagi analize stroškovne učinkovitosti Komisija lahko zaposli strokovnjake ter uporabi katero koli obliko tehnične in upravne pomoči, ki ne vključuje nalog javnih organov, ki so bile z ad hoc pogodbami o storitvah prenesene na zunanje izvajalce. Komisija prav tako lahko financira študije in organizira srečanja strokovnjakov, da bi olajšala izvajanje programa, ter sprejema ukrepe obveščanja, objavljanja in razširjanja, ki so neposredno povezani z izpolnjevanjem ciljev programa.“

               12.

               Priloga se črta.

         Člen 2
   Začetek veljavnosti
   Ta sklep začne veljati na dan po objavi v Uradnem listu Evropske unije.

      V Bruslju, 23. julija 2007

            Za Evropski parlament

            Predsednik

         H.-G. PÖTTERING

            Za Svet

            Predsednik

         L. AMADO

      (1)  UL C 302, 12.12.2006, str. 41.

      (2)  Mnenje Evropskega parlamenta z dne 13. februarja 2007 (še ni objavljeno v Uradnem listu) in Sklep Sveta z dne 28. junija 2007.

      (3)  UL L 143, 30.4.2004, str. 9.

      (4)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (5)  UL C 139, 14.6.2006, str. 1.

      (6)  Albanija, Bosna in Hercegovina, Črna gora, Hrvaška, Nekdanja jugoslovanska republika Makedonija ter Srbija.

      (7)  Alžirija, Armenija, Azerbajdžan, Belorusija, Egipt, Gruzija, Izrael, Jordanija, Libanon, Libija, Maroko, Moldavija, Palestinska uprava, Sirija, Tunizija in Ukrajina.“

      (8)  UL L 292, 15.11.1996, str. 2.

      (9)  UL L 136, 31.5.1999, str. 1.“


2.12.2006        SL                                 Uradni list Evropske unije                                            C 293 E/113

                                                                                Torek, 4. april 2006

                                                   SPREJETA BESEDILA

            P6_TA(2006)0117

            Zahteva za zaščito poslanske imunitete Witolda Tomczaka

            Sklep Evropskega parlamenta o zahtevi za zaščito imunitete in privilegijev Witolda Tomczaka
                                                (2005/2129(IMM))

            Evropski parlament,

            — ob upoštevanju zahteve Witolda Tomczaka za zaščito njegove imunitete v zvezi s kazenskim postop-
              kom pred okrajnim sodiščem v kraju Ostrów Wielkopolski na Poljskem z dne 29. aprila 2005 in
              razglašene na plenarnem zasedanju dne 12. maja 2005,

            — po zagovoru Witolda Tomczaka (dne 13. julija 2005 in 31. januarja 2006), v skladu s členom 7(3)
              svojega Poslovnika,

            — ob upoštevanju pisma Witolda Tomczaka z dne 20. marca 2006, v katerem le-ta izraža željo po umiku
              svoje zahteve za zaščito imunitete,

            — ob upoštevanju členov 8, 9 in 10 Protokola o privilegijih in imunitetah Evropskih skupnosti z dne
              8. aprila 1965 ter člena 6(2) Akta z dne 20. septembra 1976 o volitvah poslancev Evropskega parla-
              menta s splošnimi neposrednimi volitvami,

            — ob upoštevanju sodb Sodišča Evropskih skupnosti z dne 12. maja 1964 in 10. julija 1986 (1),

            — ob upoštevanju členov 6(3) in 7 svojega Poslovnika,

            — ob upoštevanju poročila Odbora za pravne zadeve (A6-0084/2006),

            A. ker je bil Witold Tomczak 21. septembra 1997 in 23. septembra 2001 izvoljen v poljski parlament
               (Sejm); ker je po podpisu Pristopne pogodbe 16. aprila 2003 postal opazovalec; ker je bil poslanec v
               Evropskem parlamentu od 1. maja 2004 do 19. julija 2004; ker je bil izvoljen 13. junija 2004 v
               Evropski parlament in je njegov mandat v poljskem parlamentu potekel 16. junija 2004,

            B.   ker je Witold Tomczak obtožen razžalitve dveh policistov pri opravljanju njunih nalog v kraju Ostrów
                 Wielkopolski dne 26. junija 1999 in s tem kršitve člena 226(1) poljskega kazenskega zakonika; ker je
                 državni tožilec dne 13. junija 2000 od Sejma zahteval odvzem parlamentarne imunitete Witolda Tomc-
                 zaka; ker se je Witold Tomczak dne 4. oktobra 2000 strinjal, da bo v tej zadevi odgovarjal v skladu s
                 členom 105(4) poljske ustave; ker Witold Tomczak nekajkrat ni prišel na obravnavo in je okrajno
                 sodišče v kraju Ostrów Wielkopolski dne 10. januarja 2005 odločilo, da v skladu s členom 377(3)
                 poljskega zakona o kazenskem postopku začne s sojenjem v nenavzočnosti,

            C. ker je Witold Tomczak dne 30. aprila 2005 sodišče obvestil, da je zaprosil Evropski parlament za
               zaščito svoje imunitete; ker je sodišče dne 30. maja 2005 začasno prekinilo kazenski postopek in
               prosilo okrajnega državnega tožilca v Warszawi Pragi-Północi, naj navede, ali bo vložena prošnja za
               odvzem imunitete Witolda Tomczaka; ker po mnenju urada državnega tožilca taka prošnja ni potrebna;
               ker je poljsko ustavno sodišče dne 28. novembra 2001 odločilo, da zahteva za odvzem imunitete ni
               potrebna v zvezi z dejanji, ki jih je izvršil, preden je postal poslanec poljskega parlamenta,

            (1) Zadeva 101/63, Wagner v Fohrmann in Krier [1964] ECR 195 in zadeva 149/85 Wybot v Faure in drugi [1986]
                ECR 2391.
 ---pagebreak--- C 293 E/114                                               Uradni list Evropske unije                                    SL         2.12.2006

Torek, 4. april 2006

              D. ker Witold Tomczak trdi, da bi moral javni tožilec zaprositi poljski parlament za odvzem njegove
                 imunitete, preden je vložil obtožbo, in da je, ker je bil izvoljen za poslanca Evropskega parlamenta,
                 zaprosil ta organ, in ne Sejm, naj uveljavi njegovo imuniteto,

              E.   ker Witold Tomczak trdi, da je kazenski postopek proti njemu pristranski, da se na pravosodne organe
                   izvaja politični pritisk, da so bili predloženi lažni dokazi in da pri sojenju sodelujejo nezanesljive priče,

              F.   ker na osnovi pridobljenih informacij Witolda Tomczaka ne ščiti poslanska imuniteta v zvezi z nobe-
                   nim od zahtevkov, na katere je bil opozorjen predsednik Evropskega parlamenta,

              G. ker je poslanska imuniteta ena izmed pravic Parlamenta in je torej ne more izvrševati ali umakniti eden
                 izmed poslancev, temveč le institucija kot celota,

              H. ker je ne glede na pismo Witolda Tomczaka, v katerem izraža svojo željo, da umakne zahtevo po zaščiti
                 njegove poslanske imunitete, zelo pomembno, da se zadevo izčrpno preuči, da se zagotovi, da so bile
                 pravice Parlamenta primerno spoštovane,

              1.       se odloči, da ne zaščiti imunitete in privilegijev Witolda Tomczaka.

              P6_TA(2006)0118

              Smernice za vseevropska energetska omrežja ***II

              Zakonodajna resolucija Evropskega parlamenta o skupnem stališču Sveta z namenom sprejetja
              Odločbe Evropskega parlamenta in Sveta o določitvi smernic za vseevropska energetska omrežja
              in o razveljavitvi Odločbe št. 96/391/ES in Odločbe št. 1229/2003/ES (10720/1/2005 —
                                           C6-0016/2006 — 2003/0297(COD))

              (Postopek soodločanja: druga obravnava)

              Evropski parlament,

              — ob upoštevanju skupnega stališča Sveta (10720/1/2005 — C6-0016/2006),

              — ob upoštevanju svojega stališča iz prve obravnave (1) glede predloga Komisije Parlamentu in Svetu
                (KOM(2003)0742) (2),

              — ob upoštevanju spremenjenega predloga Komisije (KOM(2005)0716) (2),

              — ob upoštevanju člena 251(2) Pogodbe ES,

              — ob upoštevanju člena 62 svojega Poslovnika,

              — ob upoštevanju priporočila za drugo obravnavo Odbora za industrijo, raziskave in energetiko
                (A6-0071/2006),

              1.       odobri skupno stališče, kakor je bilo spremenjeno;

              2.       naroči svojemu predsedniku, naj stališče Parlamenta posreduje Svetu in Komisiji.

              (1) Sprejeta besedila, 7.6.2005, P6_TA(2005)0211.
              (2) Še ni objavljeno v Uradnem listu.


title: 2006/333/ES: Sklep Sveta z dne  20. marca 2006  o sklenitvi Sporazuma v obliki izmenjave pisem med Evropsko skupnostjo in Združenimi državami Amerike v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 o spremembah ugodnosti na seznamih Češke republike, Republike Ciper, Republike Estonije, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski uniji#Sporazum v obliki izmenjave pisem med Evropsko skupnostjo in Združenimi državami Amerike v skladu s členom XXIV:6 in členom XXVIII splošnega sporazuma o carinah in trgovini (GATT) 1994 o spremembah ugodnosti na seznamih Češke republike, Republike Ciper, Republike Estonije, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski uniji

text:
               11.5.2006

               SL

               Uradni list Evropske unije

               L 124/13

         SKLEP SVETA
   z dne 20. marca 2006
   o sklenitvi Sporazuma v obliki izmenjave pisem med Evropsko skupnostjo in Združenimi državami Amerike v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 o spremembah ugodnosti na seznamih Češke republike, Republike Ciper, Republike Estonije, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski uniji
   (2006/333/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je 22. marca 2004 pooblastil Komisijo, da v skladu s členom XXIV:6 Splošnega sporazuma o carinah in trgovini (GATT) 1994 v okviru pristopa Češke republike, Republike Ciper, Republike Estonije, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji začne pogajanja z nekaterimi drugimi članicami STO.

               (2)

               Komisija je pogajanja vodila ob posvetovanju z odborom, ustanovljenim s členom 133 Pogodbe, in v skladu s pogajalskimi direktivami, ki jih je izdal Svet.

               (3)

               Komisija je zaključila pogajanja glede Sporazuma v obliki izmenjave pisem med Evropsko skupnostjo in Združenimi državami Amerike. Navedeni sporazum bi bilo treba odobriti.

               (4)

               Ukrepe potrebne za izvajanje tega Sklepa bi bilo treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (1) –

         SKLENIL:
   Člen 1
   Sporazum v obliki izmenjave pisem med Evropsko skupnostjo in Združenimi državami Amerike v skladu s členom XXIV:6 in členom XXVIII Splošnega sporazuma o carinah in trgovini (GATT) 1994, o spremembah ugodnosti na seznamih Češke republike, Republike Ciper, Republike Estonije, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski uniji, se odobri v imenu Skupnosti.
   Besedilo Sporazuma v obliki izmenjave pisem je priloženo k temu sklepu.
   Člen 2
   Komisija sprejme podrobna pravila za izvajanje Sporazuma v obliki izmenjave pisem v skladu s postopkom, določenim v členu 3(2) tega sklepa.
   Člen 3
   1.   Komisiji pomaga Upravljalni odbor za žita, ustanovljen s členom 25 Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (2), ali ustrezni odbor, ustanovljen z ustreznim členom uredbe za skupno ureditev trga za zadevni izdelek.
   2.   Pri sklicevanju na ta odstavek se uporabljata člena 4 in 7 Sklepa 1999/468/ES. Obdobje iz člena 4(3) Sklepa 1999/468/ES je en mesec.
   3.   Odbor sprejme svoj poslovnik.
   Člen 4
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v obliki izmenjave pisem, ki je za Skupnost zavezujoč (3).

      V Bruslju, 20. marca 2006

            Za Svet

            Predsednica

         U. PLASSNIK

      (1)  UL L 184, 17.7.1999, str. 23.

      (2)  UL L 270, 21.10.2003, str. 78. Uredba, kakor je bila nazadnje spremenjena z Uredbo Komisije (ES) št. 1154/2005 (UL L 187, 19.7.2005, str. 11).

      (3)  Datum začetka veljavnosti Sporazuma bo objavljen v Uradnem listu Evropske unije.
    ---documentbreak---

               11.5.2006

               SL

               Uradni list Evropske unije

               L 124/15

         PREVOD
   SPORAZUM V OBLIKI IZMENJAVE PISEM
   med Evropsko skupnostjo in Združenimi državami Amerike v skladu s členom XXIV:6 in členom XXVIII splošnega sporazuma o carinah in trgovini (GATT) 1994 o spremembah ugodnosti na seznamih Češke republike, Republike Ciper, Republike Estonije, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru njihovega pristopa k Evropski uniji
   Ženeva, 22. marca 2006
   Spoštovani,
   v skladu s pogajanji iz členov XXIV:6 in XXVII Splošnega sporazuma o carinah in trgovini 1994 („GATT“) o spremembah ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru pristopa k Evropski uniji ter z namenom sklenitve teh pogajanj, so se Evropske Skupnosti in Združene države Amerike (Združene države) dogovorili o naslednjem:
   ES ugodnosti, ki jih je obsegal njen seznam CXL za carinsko območje ES-15 (ES 15 držav), skupaj s spremembami iz Priloge k temu pismu, vključi in potrdi v svojem seznamu ugodnosti za carinsko območje ES-25 (ES 25 držav) najkasneje do 1. aprila 2006.
   ES bo, takoj ko bo mogoče in najkasneje do 1. julija 2006, znižala tarife in prilagodila tarifne kvote v skladu s Prilogo.
   Glede tarifnih kvot bo celotni letni obseg kvote na voljo ne glede na čas njene določitve.
   Posvetovanja o vseh zadevah iz tega sporazuma se lahko opravijo kadarkoli na zahtevo katere koli izmed pogodbenic.
   Prosim vas, če bi po premisleku v skladu z vašimi postopki potrdili, da je ta sporazum usklajen z vašo vlado in da to pismo ter vaš pozitivni odgovor sestavljata Sporazum, ki začne veljati z dnem vašega pisma.
   Sprejmite izraze mojega globokega spoštovanja.

         V imenu Evropskih skupnosti

      PRILOGA
      0304 20 58 (zamrznjeni fileti osliča): pogodbena dajatev 6,1 %.
      0304 20 85 (zamrznjeni fileti aljaškega saja): pogodbena dajatev 14,2 %.
      0304 90 05 (surimi): pogodbena dajatev 14,2 %.
      3920 91 00 (polivinil butiral): pogodbena dajatev 6,1 %.
      7609 00 00 (aluminijaste cevi): pogodbena dajatev 5,9 %.
      8102 96 00 (molibdenska žica): pogodbena dajatev 6,1 %.

                  —

                  dodati 4 003 tone (erga omnes) v tarifno kvoto ES za „goveje meso, zamrznjeno; nerazkosane ali razkosane sprednje četrti; brez kosti“ in „užitni klavnični odpadki goveda, zamrznjeni; notranja prepona, mišična in tetivna“. Uvoženo meso se predela (tarifne številke 0202 20 30, 0202 30, 0206 29 91),

                  —

                  prilagoditi tarifno kvoto ES (erga omnes) za „živo govedo, telice, krave (razen za zakol) naslednjih gorskih pasem: sive, rjave, rumene, lisaste, pasem simmental in pinzgau“ do 710 glav (tarifne številke 0102 90 05, 0102 90 29, 0102 90 49, 0102 90 59, 0102 90 69), tarifna stopnja v okviru kvote 6 %,

                  —

                  prilagoditi tarifno kvoto ES (erga omnes) za „živo govedo, bike, krave in telice (razen za zakol) naslednjih gorskih pasem: lisaste pasem Schwyz in Fribourg“ do 711 glav (tarifne številke 0102 90 05, 0102 90 29, 0102 90 49, 0102 90 59, 0102 90 69, 0102 90 79), tarifna stopnja v okviru kvote 4 %,

                  —

                  prilagoditi tarifno kvoto ES (erga omnes) za „živo govedo mase do 300 kg ali manj, namenjeno za pitanje“ do 24 070 glav (tarifne številke 0102 90 05, 0102 90 29, 0102 90 49), tarifna stopnja v okviru kvote 16 % + 582 EUR/tono,

                  —

                  tarifna kvota 16 665 ton perutnine dodeljena Združenim državam (tarifne številke in tarifne stopnje v okviru kvote

                              —

                              0207 11 10 (131 EUR/t)

                              —

                              0207 11 30 (149 EUR/t)

                              —

                              0207 11 90 (162 (EUR/t)

                              —

                              0207 12 10 (149 EUR/t)

                              —

                              0207 12 90 (162 EUR/t)

                              —

                              0207 13 10 (512 EUR/t)

                              —

                              0207 13 20 (179 EUR/t)

                              —

                              0207 13 30 (134 EUR/t)

                              —

                              0207 13 40 (93 EUR/t)

                              —

                              0207 13 50 (301 EUR/t)

                              —

                              0207 13 60 (231 EUR/t)

                              —

                              0207 13 70 (504 EUR/t)

                              —

                              0207 14 10 (795 EUR/t)

                              —

                              0207 14 20 (179 (EUR/t)

                              —

                              0207 14 30 (134 EUR/t)

                              —

                              0207 14 40 (93 EUR/t)

                              —

                              0207 14 50 (0 %)

                              —

                              0207 14 60 (231 EUR/t)

                              —

                              0207 14 70 (0 %)

                              —

                              0207 24 10 (170 EUR/t)

                              —

                              0207 24 90 (186 EUR/t)

                              —

                              0207 25 10 (170 EUR/t)

                              —

                              0207 25 90 186 (EUR/t)

                              —

                              0207 26 10 (425 EUR/t)

                              —

                              0207 26 20 (205 EUR/t)

                              —

                              0207 26 30 (134 EUR/t)

                              —

                              0207 26 40 (93 EUR/t)

                              —

                              0207 26 50 (339 EUR/t)

                              —

                              0207 26 60 (127 EUR/t)

                              —

                              0207 26 70 (230 EUR/t)

                              —

                              0207 26 80 (415 EUR/t)

                              —

                              0207 27 10 (0 %)

                              —

                              0207 27 20 (0 %)

                              —

                              0207 27 30 (134 EUR/t)

                              —

                              0207 27 40 (93 EUR/t)

                              —

                              0207 27 50 (339 EUR/t)

                              —

                              0207 27 60 (127 EUR/t)

                              —

                              0207 27 70 (230 EUR/t)

                              —

                              0207 27 80 (0 %),

                  —

                  dodati 49 ton (erga omnes) v tarifno kvoto ES za „trupe piščancev, sveže, ohlajene ali zamrznjene“ (tarifne številke 0207 11 10, 0207 11 30, 0207 11 90, 0207 12 10, 0207 12 90),

                  —

                  dodati 4 070 ton (erga omnes) v tarifno kvoto ES za „kose piščancev, sveže, ohlajene ali zamrznjene“ (tarifne številke 0207 13 10, 0207 13 20, 0207 13 30, 0207 13 40, 0207 13 50, 0207 13 60, 0207 13 70, 0207 14 20, 0207 14 30, 0207 14 40, 0207 14 60),

                  —

                  dodati 1 605 ton (erga omnes) v tarifno kvoto ES za kose kokoši (tarifna številka 0207 14 10), tarifna stopnja v okviru kvote 795 EUR/tono,

                  —

                  dodati 201 tono (erga omnes) v tarifno kvoto ES za „puranje meso, sveže, ohlajeno ali zamrznjeno“ (tarifne številke 0207 24 10, 0207 24 90, 0207 25 10, 0207 25 90, 0207 26 10, 0207 26 20, 0207 26 30, 0207 26 40, 0207 26 50, 0207 26 60, 0207 26 70, 0207 26 80, 0207 27 30, 0207 27 40, 0207 27 50, 0207 27 60, 0207 27 70),

                  —

                  dodati 2 485 ton (erga omnes) v tarifno kvoto ES za „kose puranov, zamrznjene“ (tarifne številke 0207 27 10, 0207 27 20, 0207 27 80),

                  —

                  tarifna kvota 4 722 ton za „zamrznjene šunke in ledja brez kosti“, dodeljena Združenim državam, (tarifni številki ex02031955 in ex02032955), tarifna stopnja v okviru kvote 250 EUR/tono,

                  —

                  dodati 1 265 ton (erga omnes) v tarifno kvoto ES za „zamrznjene šunke in ledja brez kosti“ (tarifni številki ex02031955, ex02032955),

                  —

                  dodati 67 ton (erga omnes) v tarifno kvoto ES za „trupe in polovice domačih prašičev, svežih, ohlajenih ali zamrznjenih“ (tarifni številki 0203 11 10, 0203 21 10),

                  —

                  dodati 35 ton (erga omnes) v tarifno kvoto ES za „kose domačih prašičev, sveže, ohlajene ali zamrznjene, s ali brez kosti, razen fileja, pripravljeni posamezno“ (tarifne številke 0203 12 11, 0203 12 19, 0203 19 11, 0203 19 13, 0203 19 55, 0203 19 59, 0203 22 11, 0203 22 19, 0203 29 11, 0203 29 13, 0203 29 15, 0203 29 55, 0203 29 59),

                  —

                  dodati 2 toni (erga omnes) v tarifno kvoto ES za „klobase, suhe ali za mazanje, nekuhane“ (tarifni številki 1601 00 91, 1601 00 99),

                  —

                  dodati 61 ton (erga omnes) v tarifno kvoto ES za „konzervirane izdelke iz mesa domačih prašičev“ (tarifne številke 1602 41 10, 1602 42 10, 1602 49 11, 1602 49 13, 1602 49 15, 1602 49 19, 1602 49 30, 1602 49 50),

                  —

                  prilagoditi tarifno kvoto ES za „žive ovce, razen pasemskih, plemenskih živali“ do 5 676 ton (tarifne številke 0104 10 30, 0104 10 80, 0104 20 90), tarifna stopnja v okviru kvote 10 %,

                  —

                  dodati 60 ton (erga omnes) v tarifno kvoto ES za „sir za pizze“ (tarifni številki ex04061020, ex04061080),

                  —

                  dodati 38 ton (erga omnes) v tarifno kvoto ES za „ementalec“ (tarifni številki ex04063010, 0406 90 13),

                  —

                  dodati 213 ton (erga omnes) v tarifno kvoto ES za „gruyere, sbrinz“ (tarifni številki ex04063010, 0406 90 15),

                  —

                  dodati 7 ton (erga omnes) v tarifno kvoto ES za „sir za predelavo“ (tarifna številka 0406 90 01),

                  —

                  dodati 5 ton (erga omnes) v tarifno kvoto ES za „cheddar“ (tarifna številka 0406 90 21),

                  —

                  dodati 25 ton (erga omnes) v tarifno kvoto ES za „sveži sir“ (tarifne številke 0406 10 20, ex04061080, 0406 20 90, 0406 30 31, 0406 30 39, 0406 30 90, 0406 40 10, 0407 40 50, 0407 40 90, 0406 90 17, 0406 90 18, 0406 90 23, 0406 90 25, 0406 90 27, 0406 90 29, 0406 90 31, 0406 90 33, 0406 90 35, 0406 90 37, 0406 90 39, 0406 90 50, ex04069063, 0406 90 69, 0406 90 73, ex04069075, ex04069076, 0406 90 78, ex04069079, ex04069081, 0406 90 82, 0406 90 84, 0406 90 86, 0406 90 87, 0406 90 88, 0406 90 93, 0406 90 99),

                  —

                  odpreti tarifno kvoto 7 ton (erga omnes) za neoluščen riž (tarifna številka 1006 10), tarifna stopnja v okviru kvote 15 %,

                  —

                  odpreti tarifno kvoto 1 634 ton (erga omnes) za oluščen nebrušen riž (tarifna številka 1006 20), tarifna stopnja v okviru kvote 15 %,

                  —

                  dodati 25 516 ton (erga omnes) v tarifno kvoto ES za manj brušen in dobro brušen riž (tarifna številka 1006 30), tarifna stopnja v okviru kvote 0 %,

                  —

                  dodati 31 788 ton (erga omnes) v tarifno kvoto ES za lomljen riž (tarifna številka 1006 40), tarifna stopnja v okviru kvote 0 %,

                  —

                  dodati 6 215 ton (erga omnes) v tarifno kvoto ES za ječmen (tarifna številka 1003 00), tarifna stopnja v okviru kvote 16 EUR/tono,

                  —

                  dodati 6 787 ton (erga omnes) v tarifno kvoto ES za navadno pšenico (tarifna številka 1001 90 99), tarifna stopnja v okviru kvote 12 EUR/tono,

                  —

                  odpreti tarifno kvoto 242 074 ton (erga omnes) za koruzo (tarifne številke 1005 10 90, 1005 90 00), tarifna stopnja v okviru kvote 0 %,

                  —

                  dodati 1 413 ton (erga omnes) v tarifno kvoto ES za surovi sladkor iz sladkornega trsa (tarifna številka 1701 11 10), tarifna stopnja v okviru kvote 98 EUR/tono,

                  —

                  odpreti tarifno kvoto 1 253 ton (erga omnes) za fruktozo (tarifna številka 1702 50 00), tarifna stopnja v okviru kvote 20 %,

                  —

                  dodati 44 ton (erga omnes) v tarifno kvoto ES za korenje in repo (tarifna številka 0706 10 00),

                  —

                  dodati 34 ton (erga omnes) v tarifno kvoto ES za kumare (tarifna številka 0707 00 05),

                  —

                  odpreti tarifno kvoto 472 ton (erga omnes) za paradižnik (tarifna številka 0702 00 00),

                  —

                  odpreti tarifno kvoto 2 838 ton (erga omnes) za konzerviran ananas, agrume, hruške, marelice, češnje in višnje, breskve in jagode (tarifne številke 2008 20 11, 2008 20 19, 2008 20 31, 2008 20 39, 2008 20 71, 2008 30 11, 2008 30 19, 2008 30 31, 2008 30 39, 2008 30 79, 2008 40 11, 2008 40 19, 2008 40 21, 2008 40 29, 2008 40 31, 2008 40 39, 2008 50 11, 2008 50 19, 2008 50 31, 2008 50 39, 2008 50 51, 2008 50 59, 2008 50 71, 2008 60 11, 2008 60 19, 2008 60 31, 2008 60 39, 2008 60 60, 2008 70 11, 2008 70 19, 2008 70 31, 2008 70 39, 2008 70 51, 2008 70 59, 2008 80 11, 2008 80 19, 2008 80 31, 2008 80 39, 2008 80 70), tarifna stopnja v okviru kvote 20 %,

                  —

                  odpreti tarifno kvoto 7 044 ton (erga omnes) za sadne sokove (tarifne številke 2009 11 11, 2009 11 19, 2009 19 11, 2009 19 19, 2009 29 11, 2009 29 19, 2009 39 11, 2009 39 19, 2009 49 11, 2009 49 19, 2009 79 11, 2009 79 19, 2009 80 11, 2009 80 19, 2009 80 32, 2009 80 33, 2009 80 35, 2009 80 36, 2009 80 38, 2009 90 11, 2009 90 19, 2009 90 21, 2009 90 29), tarifna stopnja v okviru kvote 20 %,

                  —

                  dodati 29 ton (erga omnes) v tarifno kvoto ES za grozdni sok (tarifne številke 2009 61 90, 2009 69 11, 2009 69 19, 2009 69 51, 2009 69 90),

                  —

                  dodati 295 ton (erga omnes) v tarifno kvoto ES za svež ali ohlajen nov krompir (tarifna številka ex07019051),

                  —

                  ukiniti 9-odstotno dajatev ad valorem na proteinske koncentrate (tarifna številka 2106 10 80),

                  —

                  tarifna kvota 10 000 ton koruznega glutena, dodeljena Združenim državam (tarifna številka 2303 10 11), tarifna stopnja v okviru kvote 16 %,

                  —

                  odpreti tarifno kvoto 532 ton (erga omnes) za testenine (tarifne številke 1902; 1902 20 10 in 1902 20 30 izločeni), tarifna stopnja v okviru kvote 11 %,

                  —

                  odpreti tarifno kvoto 107 ton (erga omnes) za čokolado (tarifna številka 1806), tarifna stopnja v okviru kvote 43 %,

                  —

                  odpreti tarifno kvoto 921 ton (erga omnes) za pripravke hrane (tarifna številka 2106 90 98), tarifna stopnja v okviru kvote 18 %,

                  —

                  odpreti tarifno kvoto 191 ton (erga omnes) za pripravke hrane z žitaricami (tarifne številke 1901 90 99, 1904 30 00, 1904 90 80, 1905 90 20), tarifna stopnja v okviru kvote 33 %,

                  —

                  odpreti tarifno kvoto 2 058 ton (erga omnes) za hrano za pse ali mačke (tarifne številke 2309 10 13, 2309 10 15, 2309 10 19, 2309 10 33, 2309 10 39, 2309 10 51, 2309 10 53, 2309 10 59, 2309 10 70), tarifna stopnja v okviru kvote 7 %.

            Za vse zgornje tarifne številke in kvote se uporablja natančno tarifno poimenovanje ES-15.

   Ženeva, 22. marca 2006
   Spoštovani,
   Sklicevanje na vaše pismo, ki navaja:

      „V skladu s pogajanji iz členov XXIV:6 in XXVII Splošnega sporazuma o carinah in trgovini 1994 (‚GATT‘) o spremembah ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v okviru pristopa k Evropski uniji ter z namenom sklenitve teh pogajanj, so se Evropske Skupnosti in Združene države Amerike (Združene države) dogovorili o naslednjem:
      ES ugodnosti, ki jih je obsegal njen seznam CXL za carinsko območje ES-15 (ES 15 držav), skupaj s spremembami iz Priloge k temu pismu, vključi in potrdi v svojem seznamu ugodnosti za carinsko območje ES-25 (ES 25 držav) najkasneje do 1. aprila 2006.
      ES bo, takoj ko bo mogoče in najkasneje do 1. julija 2006, znižala tarife in prilagodila tarifne kvote v skladu s Prilogo.
      Glede tarifnih kvot bo celotni letni obseg kvote na voljo ne glede na čas njene določitve.
      Posvetovanja o vseh zadevah iz tega sporazuma se lahko opravijo kadarkoli na zahtevo katere koli izmed pogodbenic.
      Prosim vas, če bi po premisleku v skladu z vašimi postopki potrdili, da je ta sporazum usklajen z vašo vlado in da to pismo ter vaš pozitivni odgovor sestavljata Sporazum, ki začne veljati z dnem vašega pisma.“

   V čast mi je potrditi strinjanje moje vlade.
   Sprejmite izraze mojega globokega spoštovanja.

         V imenu Združenih držav Amerike


title: Sklep Sveta (EU) 2017/886 z dne 22. maja 2017 o imenovanju treh članov in šestih nadomestnih članov Odbora regij na predlog Češke republike

text:
               24.5.2017

               SL

               Uradni list Evropske unije

               L 135/23

         SKLEP SVETA (EU) 2017/886
   z dne 22. maja 2017
   o imenovanju treh članov in šestih nadomestnih članov Odbora regij na predlog Češke republike
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga češke vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandatov Josefa NOVOTNIJA in Jane VAŇHOVE sta se sprostili dve mesti članov Odbora regij.

               (3)

               Zaradi konca mandata, na podlagi katerega je bil predlagan Ondřej BENEŠÍK (Councillor of Strání municipality), se je sprostilo mesto člana Odbora regij.

               (4)

               Zaradi konca mandatov Jiřija BĚHOUNKA, Jana BIRKEJA, Stanislava MIŠÁKA, Martina NETOLICKIJA in Jiřija ROZBOŘILA se je sprostilo pet mest nadomestnih članov Odbora regij.

               (5)

               Zaradi imenovanja Pavla BRANDE za člana Odbora regij se je sprostilo mesto nadomestnega člana –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se v Odbor regij imenujejo:

               (a)

               za članice/člane:

                           —

                           Jaroslava POKORNÁ JERMANOVÁ, Zastupitelka Středočeského kraje,

                           —

                           Ondřej BENEŠÍK, Zastupitel Zlínského kraje (change of mandate),

                           —

                           Pavel BRANDA, Zastupitel obce Rádlo,

                     in

               (b)

               za nadomestne člane:

                           —

                           Zdeněk KARÁSEK, Zastupitel Moravskoslezského kraje,

                           —

                           Pavel PACAL, Zastupitel Kraje Vysočina,

                           —

                           Miroslav KUBÁSEK, Zastupitel Jihomoravského kraje,

                           —

                           Radim SRŠEŇ, Zastupitel Olomouckého kraje,

                           —

                           Věslav MICHALIK, Zastupitel Středočeského kraje,

                           —

                           František JOHN, Zastupitel města Zábřeh.

         Člen 2
   Ta sklep začne veljati na dan sprejetja.

      V Bruslju, 22. maja 2017

            Za Svet

            Predsednik

         E. BARTOLO

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: 2014/817/EU: Sklep Evropskega parlamenta in Sveta z dne 22. oktobra 2014 o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/006 FR/PSA iz Francije)

text:
               20.11.2014

               SL

               Uradni list Evropske unije

               L 333/21

         SKLEP EVROPSKEGA PARLAMENTA IN SVETA
   z dne 22. oktobra 2014
   o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/006 FR/PSA iz Francije)

      (2014/817/EU)

   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 15(4) Uredbe,
   ob upoštevanju Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (2) in zlasti člena 12 Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (3) ter zlasti točke 13 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje podpore delavcem, ki so postali presežni, in samozaposlenim osebam, ki so prenehale opravljati svojo dejavnost zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize, ki je predmet Uredbe (ES) št. 546/2009 Evropskega parlamenta in Sveta (4), ali nove svetovne finančne in gospodarske krize, ter za pomoč pri njihovi ponovni vključitvi na trg dela.

               (2)

               Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe (EU, Euratom) št. 1311/2013.

               (3)

               Francija je 25. aprila 2014 predložila vlogo za uporabo sredstev iz ESPG v zvezi z odpuščanjem delavcev v skupini Peugeot Citroën Automobiles v Franciji in jo v skladu s členom 8(3) Uredbe (EU) št. 1309/2013 dopolnila z dodatnimi informacijami. Vloga izpolnjuje zahteve za določitev finančnega prispevka iz ESPG iz člena 13 Uredbe (EU) št. 1309/2013.

               (4)

               Zato bi bilo treba uporabiti sredstva ESPG, da se zagotovi finančni prispevek v višini 12 704 605 EUR za vlogo, ki jo je predložila Francija –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2014 se iz Evropskega sklada za prilagoditev globalizaciji uporabi vsota 12 704 605 EUR v odobritvah za prevzem obveznosti in odobritvah za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 22. oktobra 2014

            Za Evropski parlament

            Predsednik

         M. SCHULZ

            Za Svet

            Predsednik

         B. DELLA VEDOVA

      (1)  UL L 347, 20.12.2013, str. 855.

      (2)  UL L 347, 20.12.2013, str. 884.

      (3)  UL C 373, 20.12.2013, str. 1.

      (4)  UL L 167, 29.6.2009, str. 26.